
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind aprobarea Studiului de fezabilitate şi a  
Indicatorilor Tehnico-Economici aferenţi obiectivului
„Reabilitare DJ 172G, km 20+912-23+012, Sărăţel-Domneşti”,  județul Bistriţa-Năsăud
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. 5762/23.04.2014 a Preşedintelui Consiliului Judeţean Bistriţa-Năsăud; 
- raportul comun nr. 5764/23.04.2014 al Serviciului administrare drumuri, lucrări publice şi al Direcţiei economice;                                                                                                                                                                                                                                                                                                                                                                         

- prevederile art. 44 alin.(1) şi art. 45 din Legea Finanţelor publice locale nr. 273/2006, cu modificările şi completările ulterioare;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile art. 21 din Legea nr. 10/1995 privind calitatea în construcţii, cu modificările şi completările ulterioare;

- prevederile Ordinului Ministrului Dezvoltării Regionale nr. 386 din 20.03.2014, privind aprobarea listei obiectivelor de investiții și sumele alocate acestora pentru județul Bistrița-Năsăud pentru anul 2014;
- prevederile Hotărârii Consiliului Judeţean Bistriţa-Năsăud nr. 55/2014 privind rectificarea bugetului propriu al Consiliului Judeţean Bistriţa-Năsăud și al instituțiilor publice subordonate din luna aprilie 2014, Anexa - Programul lucrărilor de întreţinere, reparaţii şi modernizări drumuri judeţene pe anul 2014 - Cheltuieli dezvoltare;
- raportul nr. IC/6038/30.04.2014 al Comisiei economice;
- raportul nr. IC/6041/30.04.2014 al Comisiei de urbanism.
În temeiul art.91 alin.(1) lit.b), alin.(3) lit.f), art.97 şi art.115 alin.(1) lit.c) din Legea nr. 215/2001 privind administraţia publică locală, republicată, u modificările şi completările ulterioare,
HOTĂRĂŞTE:
 
Art.1. Se aprobă Studiul de fezabilitate pentru obiectivul „Reabilitare   DJ 172G, km 20+912-23+012, Sărăţel-Domneşti”, județul Bistriţa-Năsăud,  elaborat de S.C. Golden Project S.R.L. Bistrița, cuprins în Anexa nr. 1. 
         Art.2. Se aprobă Indicatorii Tehnico-Economici aferenţi obiectivului „Reabilitare DJ 172G, km 20+912-23+012, Sărăţel-Domneşti”, județul Bistriţa-Năsăud, cuprinşi în Anexa nr. 2.
Art.3.  Anexele nr. 1 şi 2 fac parte integrantă din prezenta hotărâre.
Art.4. Prezenta  hotărâre a fost  adoptată cu un  număr  de 30  voturi   “pentru”.
Art.5. Cu ducere la îndeplinire a prevederilor prezentei hotărâri se încredinţează Serviciul administrare drumuri, lucrări publice şi Direcţia economică din cadrul Consiliului Judeţean Bistriţa-Năsăud.
Art.6. Prezenta hotărâre se comunică de către Serviciul administraţie şi relaţii publice cu:

· Administratorul public al judeţului;

· Serviciul administrare drumuri, lucrări publice;

· Direcţia economică;
· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

